**SINTEZA**

**obiecțiilor şi propunerilor (recomandărilor)**

la proiectul hotărârii Guvernului cu privire la aprobarea Regulamentului privind exploatarea construcțiilor de protecție

(nr. unic 842/MAI/2022)

|  |  |  |
| --- | --- | --- |
| **Participantul la avizare (expertizare)/****consultare publică**  | **Conținutul obiecţiei/****propunerii (recomandării)** | **Argumentarea** **autorului proiectului** |
| **Ministerul Agriculturii și Industriei Alimentare**(nr. 14-02/3337 din 23.11.2022) | Lipsa obiecțiilor și propunerilor.  | **S-a luat act.** |
| **Ministerul Economiei** (09/2-3223 din 24.11.2022) | Lipsa obiecțiilor și propunerilor. | **S-a luat act.** |
| **Ministerul Culturii**(nr. 05-09/2509 din 25.11.2022) | Lipsa obiecțiilor și propunerilor. | **S-a luat act.** |
| **Ministerul Mediului**(nr. 02-05/2707 din 29.11.2022) | Lipsa obiecțiilor și propunerilor. | **S-a luat act.** |
| **Ministerul Afacerilor Externe și Integrării Europene** (nr. DI/3/041-13007 din 29.11.2022) |  Lipsa obiecțiilor și propunerilor. | **S-a luat act.** |
| **Agenția pentru Supraveghere Tehnică** (nr.4711/22 din 30.11.2022) | 1. А opera modificări în conținutul documentului luând în considerație inclusiv recomandările Grupului de lucru al Comisiei de Stat pentru reglementarea activității de întreprinzător, și anume cu referire la faptul că, Agenția pentru Supraveghere Tehnică (MIDR) va elabora și aplica "Lista de verificare" pentru adăposturile de protecție, care se încadrează în prevederile Legii nr.131/2012 privind controlul de stat asupra activității de întreprinzător, cu întocmirea Procesului-verbal de control, precum și va aplica Actul de control, propus de Agenție ca anexa nr. 8 la Regulament, în raport cu persoanele/entitățile, care nu practică activitate de întreprinzător.
 | 1. **Se acceptă parțial.**

La definitivarea proiectului, conținutul acestuia a fost ajustat conform recomandărilor Grupului de lucru al Comisiei de Stat pentru reglementarea activității de întreprinzător și anume că, Agenția pentru Supraveghere Tehnică (MIDR) va elabora și aplica "Lista de verificare" pentru adăposturile de protecție, care se încadrează în prevederile Legii nr.131/2012 privind controlul de stat asupra activității de întreprinzător.Totodată, menționăm că, conform prevederilor Hotărârii Guvernului nr.379/2018 cu privire la controlul de stat asupra activităţii de întreprinzător în baza analizei riscurilor, este aprobată Metodologia generală privind controlul de stat asupra activităţii de întreprinzător în baza analizei riscurilor. Aceasta, se aplică cu respectarea prevederilor art. 1 alin. (3) şi (5) din Legea nr.131/2012 privind controlul de stat asupra activităţii de întreprinzător. |
| 1. Totodată, Agenția menține propunerea înaintată anterior cu privire la completarea textului Regulamentului cu sintagma "În caz de pericol sau declanșare а situațiilor excepționale", din motiv bine întemeiat și argumentat, deoarece în condițiile situațiilor excepționale, adică când aceasta deja s-a produs, aducerea construcțiilor de protecție civilă în stare de lucru și preluare а adăposturilor este post factum și posibil nerealizabilă, iar deținătorii acestor obiective nu vor reuși aducerea acestora în stare de pregătire, ori salvarea persoanelor este о prioritate primordială.
 | 1. **Se acceptă.**

 Pe parcursul textului Regulamentului a fost completat cu textul ,,în cazul apariției pericolului situațiilor excepționale”. |
| **Ministerul Infrastructurii și Dezvoltării Regionale** (nr.10/1-6198 din 30.11.2022) |  În temeiul art. 1 alin. (6) și (7), art. 8 ale Legii nr. 271/1994 cu privire la protecția civilă, care stabilesc că Serviciul Protecției Civile și Situațiilor Excepționale al Ministerului Afacerilor Interne este organul central de specialitate al administrației publice în domeniul protecției civile, care exercită conducerea nemijlocită a protecției civile în țară, coordonează activitățile în domeniul protecției civile a tuturor autorităților administrațiilor publice centrale și locale, precum și a unităților economice, cuvintele „și Ministerului Infrastructurii și Dezvoltării Regionale” din pct. 2 al proiectului hotărârii de Guvern de exclus. | **Nu se acceptă.**În contextul reformei organelor centrale publice de specialitate, prin Legea nr. 185/2017 pentru modificarea și completarea unor acte legislative (Legea nr. 93/2007, Legea nr. 271/1994), atribuțiile privind realizarea supravegherii de stat în domeniul protecției civile, din competența IGSU, au fost atribuite Agenției pentru Supraveghere Tehnică (organul supravegherii de stat în domeniul protecției civile) din subordinea Ministerului Infrastructurii și Dezvoltării Regionale.De către Agenția pentru Supraveghere Tehnică, în baza hotărârilor de Guvern anuale cu privire la măsurile de pregătire a protecției civile a Republicii Moldova, sunt efectuate controale a stării adăposturilor de protecție civilă și aprecierea stării acestora în conformitate cu normele măsurilor tehnice inginerești. |
| **Congresul Autorităților Locale din Moldova** (nr. 154 din 01.12.2022)  | 1. După cum rezultă din art. 1 din Legea nr. 271/1994 cu privire la protecţia civilă, domeniul protecției civile, în cazul nostru exploatarea construcțiilor de protecție aferente, este un domeniu de interes statal (național), cu unele atribuții delegate la APL de diferite nivele. Atribuțiile delegate de stat au un element obligatoriu ce ține de alocarea resurselor necesare exercitării atribuției respective din bugetul de stat sau alte surse colectate la nivel central (a se vedea și prevederile art. 6 din Legea nr. 435/2006 privind descentralizarea administrativă, dar și Carta Europeană a Autonomiei Locale).
 | 1. **Se acceptă parțial.**

Potrivit prevederilor alin. (4) art. 1 din Legea nr. 271/1994 cu privire la protecţia civilă, protecţia civilă se organizează conform principiului teritorial de producţie în corespundere cu organizarea administrativ-teritorială a Republicii Moldova. Articolul menționat, prevede noţiuni generale cu privire la sistemul protecţiei civile al Republicii Moldova stabilind nivele de competenţă.Suplimentar, art. 16 lit. g) din Legeaprenotată stipulează clar obligaţiile conducătorilor administraţiei publice locale şi ai unităţilor economice. Una din obligaţii fiind: să creeze rezerve de mijloace tehnico-materiale, medicamente şi alte mijloace necesare pentru asigurarea securităţii şi stabilităţii funcţionării unităţilor economice, să acumuleze fondul necesar de construcţii de protecţie, să le menţină în stare de pregătire permanentă pentru adăpostirea persoanelor supuse pericolului.Totodată, potrivit lit. x) alin. (1) art. 29 din Legea nr. 436/2006 privind administrația publică locală, una din atribuţiile de bază ale primarului este că, ia, în comun cu autorităţile centrale de specialitate şi cu serviciile publice desconcentrate ale acestora, măsuri de prevenire şi diminuare a consecinţelor calamităţilor naturale, catastrofelor, incendiilor, epidemiilor, epifitotiilor şi epizootiilor şi, în acest scop, dispune, cu titlu executoriu, mobilizarea, după caz, a populaţiei, agenţilor economici şi instituţiilor publice din localitate.Suplimentar, la lit. m) alin. (1) art. 53 din Legea menționată, sunt stipulate atribuţiile de bază ale preşedintelui raionului, respectiv, acesta contribuie la realizarea, la nivel raional, a măsurilor de protecţie a populaţiei în caz de calamităţi naturale şi tehnogene, de catastrofe, incendii, epidemii, epifitotii şi epizootii, ia măsuri de prevenire a situaţiilor excepţionale, de reducere a prejudiciului şi de lichidare a consecinţelor. |
| 1. De asemenea, reieșind din pct. 53 din Regulamentul la Proiect, pentru elaborarea schemelor de amplasare a adăposturilor și în general gestionarea acestora, este necesar specialist pe protecția civilă în cadrul primăriei (notă: eventual poate cumula și aspecte de evidență militară), remunerat din transferuri speciale pentru bugetele locale (destinate atribuțiilor delegate), lucru care nu este prevăzut în Proiect.
 | 1. **Se acceptă parțial.**

Menționăm că, potrivit art. 14 alin. (2) lit. l) din Legea nr. 436/2006 privind administrația publică locală, una din competențele de bază ale consiliilor locale, este că,  aprobă, la propunerea primarului, structura, organigrama și efectivul-limită ale primăriei, ale structurilor şi serviciilor publice din subordine, precum şi schema de salarizare a personalului acestora, respectiv conform prevederii prevăzută la lit. x) acesta contribuie, în condiţiile legii, la asigurarea ordinii publice, adoptă decizii privind activitatea poliţiei municipale, serviciului (postului) teritorial de salvatori şi pompieri şi formaţiunilor de protecţie civilă de interes local, propune măsuri de îmbunătăţire a activităţii acestora.Concomitent, în conformitate cu art. 29 alin (1) lit. c) din Legea nr. 436/2006 primarul numeşte, stabileşte atribuţiile şi încetează raporturile de serviciu sau de muncă cu şefii de subdiviziuni, de servicii, de întreprinderi municipale din subordinea autorităţii administraţiei publice locale respective, personalul primăriei, conduce şi controlează activitatea acestora, contribuie la formarea şi reciclarea profesională.Prin urmare, necesitatea specialiştilor în domeniul protecţiei civile în cadrul primăriei este incontestabilă dar mecanismul de creare a serviciilor şi remunerare a angajaţilor este reglementat. Totodată, regulamentul dat nu vine întru stabilirea procedurilor de desemnare a specialiştilor din cadrul AAPL, dar scopul proiectului este de a reglementa exploatarea şi menţinerea construcţiilor de protecţie. |
| 1. Pct. 62 din Regulamentul la Proiect nu ține cont de relațiile dintre diferite nivele administrative, care sunt în temei de colaborare. Respectiv raportarea trebuie efectuată de diferite nivele ale APL organului central de specialitate, dar nici cum primarii raportează președinților raioanelor, iar aceștia din urmă raportează organului central de specialitate (a se vedea prevederile art. 6 din Legea nr. 436/2006 privind administrația publică locală).
 | 1. **Se acceptă.**

 Reieșind din prevederile pct. 4 din Hotărârea Guvernului nr. 1340/2001cu privire la Comisia pentru Situaţii Excepţionale a Republicii Moldova, conducătorii organelor administraţiei publice centrale şi locale, ai instituţiilor, organizaţiilor şi agenţilor economici cu orice formă organizaţional-juridică şi tip de proprietate, conform funcţiilor deţinute, sunt preşedinţi ai comisiilor pentru situaţii excepţionale în structurile respective şi vor crea, în termen de o lună, numitele comisii, aprobând regulamentele de funcţionare ale acestora. Suplimentar, potrivit art. 53 alin (1) lit. m) dinLegea nr. 436/2006, președintele de raion, contribuie, în calitate de preşedinte al comisiei pentru situaţii excepţionale, la realizarea, la nivel raional, a măsurilor de protecţie a populaţiei în caz de calamităţi naturale şi tehnogene, de catastrofe, incendii, epidemii, epifitotii şi epizootii, ia măsuri de prevenire a situaţiilor excepţionale, de reducere a prejudiciului şi de lichidare a consecinţelor.  Astfel, la pct. 61, 62 şi 63 din Regulament au fost operate modificări, conținând în sine modul de raportare şi nivelul ierarhic superior a Comisiilor pentru situaţii excepţionale. |
| 1. În contextul celor menționate la pct. 1 din prezentul Aviz și pe parcurs, punctele 65 și 67 din Regulamentul la Proiect urmează a fi revăzute în contextul că asigurarea financiară și tehnico-materială a adăposturilor se face din contul bugetului de stat și alte surse neinterzise de lege, inclusiv APL pot contribui din resurse proprii disponibile la consolidarea și menținerea clădirilor de protecție.
 | 1. **Nu se acceptă.**

Potrivit art.16 lit. g) din Legea nr. 271/1994, conducătorii administraţiei publice locale şi ai unităţilor economice sunt obligaţi să creeze rezerve de mijloace tehnico-materiale, medicamente şi alte mijloace necesare pentru asigurarea securităţii şi stabilităţii funcţionării unităţilor economice, să acumuleze fondul necesar de construcţii de protecţie, să le menţină în stare de pregătire permanentă pentru adăpostirea persoanelor supuse pericolului.Suplimentar, potrivit art. 25 alin. (4) din Legea nr. 271/1994, se stipulează că, cheltuielile pentru protecţia civilă în bugetul de stat, bugetele locale, bugetele ministerelor, altor autorităţi şi instituţii, unităţilor economice constituie un compartiment (articol) aparte. Este de menţionat că, proiectul a fost avizat pozitiv de către Ministerul Finanţelor. |
| **Ministerul Educației și Cercetării** (nr. 08-09/5532 din 01.12.2022) | Lipsa obiecțiilor și propunerilor | **S-a luat act.** |
| **Ministerul Apărării** (nr. 11/1555 din 01.12.2022) | Lipsa obiecțiilor și propunerilor | **S-a luat act.** |
| **Ministerul Finanțelor** (nr. 07/403/568/1641 din 01.12.2022)  | Lipsa obiecțiilor și propunerilor | **S-a luat act.** |
| **Ministerul Muncii și Protecției Sociale** (nr.14/3958 din 02.12.2022)  | La Capitolul II Cerințe față de exploatarea și dotarea adăposturilor de protecție civilă urmează a fi instituit un punct nou în următoarea redacție: „Adăposturile de protecție civilă trebuie să fie amenajate corespunzător pentru a asigura accesibilitatea persoanelor cu necesități speciale/dizabilități. În cazul în care, din motive tehnice, acestea nu pot fi amenajate astfel încât să asigure accesibilitatea persoanelor cu dizabilităţi în conformitate cu normativele în vigoare, autorităţile administraţiei publice centrale și locale, persoanele juridice de drept public sau privat trebuie să întreprindă măsuri corespunzătoare pentru adaptarea rezonabilă a obiectelor în cauză la necesităţile acestei categorii de persoane”. | **Se acceptă.** Capitolul II a fost completat cu un punct nou. |
| **Ministerul Justiției** (nr.04/10493 din 05.12.2022) | ***La proiectul Regulamentului:*** La pct. 4 expresia „conducătorii administrației publice locale” se va revizui prin prisma art. 5 din Legea nr. 436/2006 privind administrația publică locală care statuează că, „(1) Autorităţile administraţiei publice locale prin care se realizează autonomia locală în sate (comune), oraşe (municipii) sînt consiliile locale, ca autorităţi deliberative, şi primarii, ca autorităţi executive. (2) Autorităţile administraţiei publice locale prin care se realizează autonomia locală în raioane sînt consiliile raionale, ca autorităţi deliberative, şi preşedinţii de raioane, ca autorităţi executive. [...] (4) Autoritățile administrației publice din unitatea teritorială autonomă Găgăuzia prin care se realizează autonomia locală sunt Adunarea Populară, ca autoritate reprezentativă, Guvernatorul (Bașcanul) și Comitetul executiv, ca autorități executive.” (obiecția este valabilă pentru toate cazurile similare din text).  | **Se acceptă.** Reieșind din prevederile pct. 4 din Hotărârea Guvernului nr. 1340/2001cu privire la Comisia pentru Situaţii Excepţionale a Republicii Moldova, conducătorii organelor administraţiei publice centrale şi locale, ai instituţiilor, organizaţiilor şi agenţilor economici cu orice formă organizaţional-juridică şi tip de proprietate, conform funcţiilor deţinute, sunt preşedinţi ai comisiilor pentru situaţii excepţionale în structurile respective şi vor crea, în termen de o lună, numitele comisii, aprobând regulamentele de funcţionare ale acestora.Suplimentar, expresia „conducătorii administrației publice locale” se modifică cu expresia „Preşedinţii comisiilor pentru situaţii excepţionale”. |
| La pct. 6 remarcăm că, potrivit art. 49 alin. (4) din Legea nr. 100/2017 dacă un act normativ are mai multe anexe, acestea sunt însemnate cu numere ordinare, exprimate prin cifre arabe, în ordinea în care au fost enunțate în textul actului.  | **Se acceptă.**Textul a fost redactat. |
| La pct. 18, precum și în textul anexei nr. 6, cuvintele „în dependență de” se vor substitui cu cuvintele „în funcție de”, iar cuvîntul „umiditatea” se va substitui cu cuvintele „nivelul de umiditate a”, pentru a asigura o formulare conformă normelor limbii literare. | **Se acceptă.**Textul a fost redactat. |
|  La pct. 21 cuvintele „și canalizare” urmează a fi substituite cu cuvintele „și de canalizare”, în conformitate cu terminologia utilizată în Legea nr. 303/2013 privind serviciul public de alimentare cu apă și de canalizare.  | **Se acceptă.**Textul a fost redactat. |
| La pct. 36: la lit. a) se va preciza expresia „documentația de execuție a adăpostului de protecție civilă” (observație valabilă și pentru pct. 42 lit. g)); la lit. f) – h) urmează a fi menționată autoritatea care va aproba instrucțiunile enunțate; abrevierea „MAI” se va expune desfășurat, în conformitate art. 54 alin. (1) lit. i) din Legea nr. 100/2017, potrivit căruia, exprimarea prin abrevieri a unor denumiri sau termeni se poate face numai după explicarea acestora în text, la prima folosire.  | **Se acceptă.**Textul a fost redactat. |
| Cuprinsul pct. 44, cu privire la înregistrarea verificărilor în Registrul de verificări a stării adăposturilor de protecție civilă, urmează a fi revăzut prin prisma art. 41 din proiect, potrivit căruia, controlul stării adăposturilor de protecție civilă este exercitat de Agenția pentru Supraveghere Tehnică (organul supravegherii de stat în domeniul protecției civile), în conformitate cu Legea nr. 131/2012 privind controlul de stat asupra activității de întreprinzător. În acest context semnalăm că, în conformitate cu art. 9 din Legea nr. 131/2012, organele de control sunt obligate să utilizeze Registrul de stat al controalelor pentru crearea documentelor ce țin de controalele efectuate. Registrul de stat al controalelor reprezintă o resursă informaţională specializată care asigură evidenţa centralizată a informaţiei sistematizate cu privire la controalele de stat, planificate și efectuate, precum şi la rezultatele controalelor respective, și este ținut de autoritatea administrației publice centrale de supraveghere a controalelor, în modul stabilit de Guvern. Registrul de stat al controalelor este unica platformă electronică de generare, modificare, procesare și stocare în format electronic a documentelor aferente controlului în domeniile pentru care se aplică prezenta lege. În contextul celor enunțate, este necesară excluderea lit. b) din pct. 36. | **Se acceptă parțial.** De menționat că, pct. 41 a devenit pct. 42 la proiectul Regulamentului, conținutul acestuia prevede expres controlul stării adăposturilor de protecție civilă și este exercitat de către Agenția pentru Supraveghere Tehnică, în conformitate cu Legea nr. 131/2012 privind controlul de stat asupra activității de întreprinzător, drept urmare, rezultatele controlului sunt incluse în Registrul de stat al controalelor . Or, pct.44 actualmente pct.45, la proiectul Regulamentului, stabilește Registrul intern de verificare, care este întocmit de către persoana responsabilă numită prin ordinul/dispoziția conducătorului acestora, privind starea adăpostului de protecție civilă. În acest context, la proiectul Regulamentului, considerăm oportun regăsirea lit.b) din pct.37 privind Registrul de verificare a stării adăpostului de protecție civilă. |
|  Pct. 54 și 55 urmează a fi comasate. La pct. 54 cuvîntul „cit” se va exclude ca fiind excedent, iar după cuvintele „material plastic” se va completa cu textul „și reprezintă un triunghi echilateral albastru pe fond portocaliu, conform anexei nr. 7”. Totodată, textul informativ din pct. 55 referitor la Primul Protocol adițional la Convențiile de la Geneva din 12 august 1949 și Hotărîrea Parlamentului nr. 1318/1993 urmează a fi inserat în nota informativă la proiect.  | **Se acceptă.**Punctele 54 și 55 au fost comasate, ca urmare, textul a fost redactat conform recomandărilor înaintate. |
| La pct. 63 sintagma „unității teritorial autonome Găgăuzia” se va substitui cu sintagma „unității teritoriale autonome Găgăuzia”.  | **Se acceptă.**Textul a fost redactat. |
| Din tot textul proiectului abrevierea „etc.” se va exclude, fiind în dezacord cu regula previzibilității normei de drept (a se vedea: pct. 7 lit. h), j), pct. 53, anexa nr. 5)). | **Se acceptă.** Textul a fost redactat. |
| **Ministerul Sănătății**(nr.05/4180 din 14.12.2022) |  Se propune completarea Regulamentului cu prevederi care stabilesc criterii de amplasare a adăposturilor de protecție civilă, inclusiv interzicerea amplasării acestora în proximitatea cu depozite de materiale inflamabile și explozive, rezervoare cu substanțe toxice, conducte ce transportă substanțe periculoase, precum și pe terenuri expuse pericolului de alunecări de teren.  |  **Nu se acceptă.**Menționăm că, prevederile proiectului hotărârii se referă la întreținerea adăposturilor de protecție civilă deja existente. Totodată, menționăm că condițiile tehnice de execuție a lucrărilor de construcție sunt reglementate de NCM B.01.05:2019 “Urbanism. Sistematizarea și amenajarea localităților urbane și rurale”.Suplimentar, cerințele tehnice unice privind elaborarea documentației de proiect a măsurilor și construcțiilor protecției tehnico-inginerești contra proceselor geologice periculoase sunt reglementate de NCM A.06.01.-2006 “Protecția tehnică a teritoriilor, clădirilor și construcțiilor contra proceselor geologice periculoase. Date generale”. |
|  Totodată, propunem ca cerințele pentru dotarea adăposturilor de protecție civilă și lista inventarului, dispozitivelor și instrumentelor necesare pentru dotarea acestora să fie completată cu echipament de avertizare a contaminării (detectoare de substanțe toxice, radiații, agenți biologici), mijloace individuale de protecție, precum și afișe cu reguli de comportament. |  **Se acceptă.**Anexa nr. 6 ,,Lista inventarului, dispozitivelor și instrumentelor necesare pentru dotarea adăposturilor de protecție civilă”, a fost completată. |
| **Centrul Național Anticorupție** (nr. 06/2-7075 din 29.11.2022,06/2-7533 din 20.12.2022)  | În redacţia parvenită spre examinare nu au fost identificaţi factori de risc capabili să genereze apariţia riscurilor de corupţie. | **S-a luat act.** |
| **Avizare repetată** |
| **Ministerul Afacerilor Externe și Integrării Europene** (nr. DI/3/041-4277 din 11.04.2023) |  Lipsa obiecțiilor și propunerilor. | **S-a luat act.** |
| **Ministerul Energiei**(nr. 07/2-185din 12.04.2023) | Lipsa obiecțiilor și propunerilor. | **S-a luat act.** |
| **Ministerul Dezvoltării Economice și Digitalizării** (nr. 14/2-1013 din 13.04.2023) | Lipsa obiecțiilor și propunerilor. | **S-a luat act.** |
| **Ministerul Infrastructurii și Dezvoltării Regionale**(nr. 09-2083din 13.04.2023) | Instituirea în sarcina Ministerului Infrastructurii și Dezvoltării Regionale a controlului asupra executării actului Guvernului (pct. 2 din proiectul hotărârii) și includerea în formula de atestare a autenticității proiectului, a ministrului infrastructurii și dezvoltării regionale devin improprii, prin prisma cadrului legal în vigoare.Ab initio, facem mențiunea importantă că: „Hotărârile Guvernului se adoptă pentru organizarea executării legilor”, în asentimentul prevederilor art. 37 alin.(1) al Legii nr. 136/2017 cu privire la Guvern, iar „relațiile sociale care necesită o reglementare detaliată se stabilesc prin regulamente, instrucțiuni, statute, reguli, metodologii, aprobate prin hotărâre de Guvern”, în conformitate cu art. 14 alin.(2) al Legii nr. 100/2017 cu privire la actele normative.Sub imperiul normelor legale citate supra, autorul proiectului de act normativ (Ministerul Afacerilor Interne), prin prisma competențelor legale, propune spre aprobare Regulamentul privind exploatarea construcțiilor de protecție care stabilește cerințe față de exploatarea și dotarea, pregătirea spațiilor pentru adăpostirea persoanelor și capacitatea lor, controlul stării construcțiilor de protecție, marcarea și evidența acestora (pct. 1 din proiectul Regulamentului lansat spre avizare). Potrivit prevederilor art. 36 alin.(2) din Legea nr. 136/2017 cu privire la Guvern „hotărârile se contrasemnează de miniștrii care au obligația punerii în aplicare a acestora și/sau care sunt responsabili de domeniile de activitate care intră parțial sau integral în obiectul de reglementare al actului contrasemnat”.Conform art. 16 alin.(4) al Legii nr. 100/2017 cu privire la actele normative asupra faptului că: „Regulamentele, instrucțiunile, regulile și alte acte normative ale autorităților administrației publice centrale de specialitate și ale autorităților publice autonome se aprobă prin hotărâre sau ordin care se semnează de către conducătorii autorităților emitente”.Legea (specială nr. 271 / 1994) cu privire la protecția civilă statuează la art. 1 alin.(6) că: „Activitatea ministerelor, altor autorități administrative centrale, autorităților administrației publice locale, unităților economice în domeniul protecției civile este coordonată de Serviciul Protecției Civile și Situațiilor Excepționale al Ministerului Afacerilor Interne, creat pe lângă Guvern”.Subsecvent, în Legea de referință (nr. 271/1994 cu privire la protecția civilă) este regularizat regimul juridic de desfășurare a atribuțiilor Serviciului Protecției Civile și Situațiilor Excepționale al Ministerului Afacerilor Interne (la art. 8 al Legii nr. 271/1994) și raporturile de conlucrare și colaborare cu ministerele și alte autorități administrative centrale și locale (art. 9, 10, 18, 19 și 22 din Legea nr. 271/1994) în realizarea acestui exercițiu, fapt care însă, nu implică includerea în proiect a conducătorilor acestor autorități și instituții publice, în calitate de contrasemnatari ai proiectului și responsabili de controlul executării Regulamentului supus examinării și consultării publice.Conchidem prin a stipula că, la art. 31 al Legii nr. 271/1994 cu privire la protecția civilă este expres stabilit că: „Controlul asupra respectării legislației privind protecția civilă este exercitat de Serviciul Protecției Civile și Situațiilor Excepționale al Ministerului Afacerilor Interne”. | **Nu se acceptă.**În contextul reformei organelor centrale publice de specialitate, prin Legea nr. 185/2017 pentru modificarea și completarea unor acte legislative (Legea nr. 93/2007, Legea nr. 271/1994), atribuțiile privind realizarea supravegherii de stat în domeniul protecției civile, din competența IGSU, au fost atribuite Inspectoratul Național pentru Supraveghere Tehnică (organul supravegherii de stat în domeniul protecției civile) din subordinea Ministerului Infrastructurii și Dezvoltării Regionale.Totodată, de către Inspectoratul Național pentru Supraveghere Tehnică, în baza hotărârilor de Guvern anuale cu privire la măsurile de pregătire a protecției civile a Republicii Moldova, sunt efectuate controale a stării adăposturilor de protecție civilă și aprecierea stării acestora în conformitate cu normele măsurilor tehnice inginerești. |
| **Ministerul Educației****și Cercetării** (nr. 08-09/1746din 13.04.2023) | Lipsa obiecțiilor și propunerilor | **S-a luat act.** |
| **Ministerul Apărării** (nr. 11/557 din 14.04.2023) | Lipsa obiecțiilor și propunerilor | **S-a luat act.** |
| **Ministerul Muncii și Protecției Sociale**(nr. 02/1288 din 18.04.2023) | Pct. 8 din Capitolul II al proiectului se expune în redacție nouă:“8. Adăposturile de protecție civilă, sunt amenajate corespunzător pentru a asigura accesul persoanelor cu dificultăți în deplasare inclusiv persoanelor cu dizabilități fizice și senzoriale”.Totodată, menționăm că noțiunea de adaptare rezonabilă, este reglementată prin Legea nr. 60/2012, privind incluziunea socială a persoanelor cu dizabilități, care semnifică: modificările și ajustările necesare și adecvate, care nu impun un efort disproporționat sau nejustificat atunci când este necesar, pentru a permite persoanelor cu dizabilități să se bucure sau să-și exercite, în condiții de egalitate cu ceilalți, toate drepturile și libertățile fundamentale ale omului, și este obligatorie.Suplimentar, pct. 43, se completează cu un subpct. nou 9), în următoarea redacție: „9) accesul persoanelor cu dizabilități fizice și senzoriale”. | **Nu se acceptă.**Pct. 8 din Capitolul II în redacția actuală a fost instituit la solicitarea Ministerului Muncii și Protecției Sociale (avizul nr. 14/3958 din 02.12.2022).Totodată, este de menționat că Regulamentul în cauză este prevăzut pentru adăposturile de protecție deja existente, iar amenajarea accesului pentru persoanele cu dificultăți în deplasare inclusiv a persoanelor cu dizabilități fizice și senzoriale în acestea este dificilă. Măsura respectivă va fi prevăzută în Regulamentul ce va prevedea construcția adăposturilor de protecție civilă.**Nu se acceptă.**Propunerea respectivă nu face obiectul de reglementare a pct. 43, reieșind din faptul că intenția de reglementare a pct. 43 este de a institui în sarcina INST efectuarea controlul stării adăposturilor de protecție civilă, or INST verifică doar starea tehnică a adăposturilor (funcționalitatea dispozitivelor, existența inventarului necesar, etc.). Considerăm că accesul persoanelor cu dizabilități este pe deplin asigurat prin pct.8 din proiectul Regulamentului. |
| **Ministerul Agriculturii și Industriei Alimentare**(nr. 14-03/1126 din 19.04.2023) | Lipsa obiecțiilor și propunerilor.  | **S-a luat act.** |
| **Ministerul Justiției** (nr. 04/02-3311din 20.04.2023) | ***La proiectul Regulamentului:*** **1**. La pct. 4 cuvântul “organelor” se va substitui cu cuvântul “autorităților”, iar cuvintele “formă organizațional-juridică” se vor substitui cu cuvintele “formă juridică de organizare”, potrivit terminologiei Codului civil (art. 182 alin. (2)).**2.** La pct. 6 remarcăm că, potrivit art. 49 alin. (4) din Legea nr. 100/2017 dacă un act normativ are mai multe anexe, acestea sunt însemnate cu numere ordinare, exprimate prin cifre arabe, în ordinea în care au fost enunțate în textul actului.**3**. Cuprinsul pct. 45, cu privire la înregistrarea verificărilor în Registrul de verificări a stării adăposturilor de protecție civilă, urmează a fi revăzut prin prisma art. 42 din proiect, potrivit căruia, controlul stării adăposturilor de protecție civilă este exercitat de Agenția pentru Supraveghere Tehnică (organul supravegherii de stat în domeniul protecției civile), în conformitate cu Legea nr. 131/2012 privind controlul de stat asupra activității de întreprinzător. În acest context semnalăm că, în conformitate cu art. 9 din Legea nr. 131/2012, organele de control sunt obligate să utilizeze Registrul de stat al controalelor pentru crearea documentelor ce țin de controalele efectuate. Registrul de stat al controalelor reprezintă o resursă informaţională specializată care asigură evidenţa centralizată a informaţiei sistematizate cu privire la controalele de stat, planificate și efectuate, precum şi la rezultatele controalelor respective, și este ținut de autoritatea administrației publice centrale de supraveghere a controalelor, în modul stabilit de Guvern. Registrul de stat al controalelor este unica platformă electronică de generare, modificare, procesare și stocare în format electronic a documentelor aferente controlului în domeniile pentru care se aplică prezenta lege. În contextul celor enunțate, este discutabilă menținerea sbp. 2) din pct. 37.**4.** La pct. 63 sintagma “unității teritorial autonome Găgăuzia” se va substitui cu sintagma “unității teritoriale autonome Găgăuzia”. | **1. Se acceptă.**Textul a fost redactat.**2. Se acceptă.**Textul a fost redactat.**3. Se acceptă parțial.**Controlul stării adăposturilor de protecție civilă este exercitat de către Inspectoratul Național pentru Supraveghere Tehnică, în conformitate cu Legea nr. 131/2012 privind controlul de stat asupra activității de întreprinzător, drept urmare, rezultatele controlului sunt incluse în Registrul de stat al controalelor.Pct. 45 al proiectului Regulamentului stabilește Registrul intern de ***verificare***, care este întocmit de către persoana responsabilă numită prin ordinul/dispoziția conducătorului acestora, privind starea adăpostului de protecție civilă.În acest context, la proiectul Regulamentului, considerăm oportun regăsirea sbp. 2) din pct. 37 privind Registrul de verificare a stării adăpostului de protecție civilă.**4. Se acceptă.**Textul a fost redactat. |
| **Ministerul Sănătății**(nr. 05/1404din 21.04.2023) | Lipsa obiecțiilor și propunerilor. | **S-a luat act.** |
| **Ministerul Finanțelor** (nr. 07/4-04/135 din 25.04.2023) | **1.** La pct. 65 din proiectul Regulamentului, textul “vor include resurse financiare necesare la elaborarea cadrului bugetar pe termen mediu pentru anul viitor” se propune de substituit cu textul “vor prevedea anual resurse financiare necesare pentru întreținerea acestora în limita bugetelor aprobate”, deoarece planificarea și alocarea resurselor publice se efectuează în strânsa corelare cu prioritățile Guvernului și obiectivele politicii bugetar-fiscale pe termen mediu, respectiv includerea resurselor necesare în proiectul următor a cadrului bugetar pe termen mediu nu semnifică neapărat planificarea și alocarea acestora în documentul final al CBTM.**2**. Totodată, pct. 67 se propune de revizuit sub aspect conceptual, întru-cât nu este clar în baza căror criterii vor fi determinați gestionarii și proprietarii care vor beneficia de subvenții unice în acest sens de la Guvern. | **1. Se acceptă.**Textul a fost redactat.**2. Nu se acceptă.**Modalitatea de determinare a gestionarilor și proprietarilor spațiilor destinate adăpostirii persoanelor urmează a fi elaborată în cadrul unui document separat. Se consideră că obiectul de reglementare al Regulamentului privind exploatarea construcțiilor de protecție este unul distinct de cel al unui mecanism de gestionare a finanțelor publice. Totodată, elaborarea unui mecanism de subvenționare a cheltuielilor pentru aducerea edificiilor de protecție în stare funcțională, excede aria de competență a MAI.Suplimentar, conform lit. g) art. 16 al Legii 271/1994 cu privire la protecția civilă: “*Conducătorii administrației publice locale și ai unităților economice sunt obligați … să acumuleze fondul necesar de construcții de protecție, să le mențină în stare de pregătire permanentă pentru adăpostirea persoanelor supuse pericolului”*. Reieșind din aceasta, toți conducătorii, posesori sau gestionari a adăposturilor de protecție vor avea această posibilitate conform procedurii stabilite de Guvern. Cu referire la modul de solicitare a subvenționării cheltuielilor pentru dotarea construcțiilor de protecție urmează a fi stabilit in cadrul unui regulament separat, reieșind din sarcinile trasate în cadrul Ședinței de lucru cu participarea Prim-ministrului din data de 09.01.2023.La fel, în partea ce ține de necesitatea aprobării unui Regulament referitor la acordarea subvențiilor pentru suportarea costurilor de întreținere a adăposturilor de protecție civilă, Ministerul Afacerilor Interne consideră că aprobarea unui act normativ nu poate fi condiționată de aprobarea unui alt act normativ de același nivel. Mai mult, adoptarea unui Regulament de subvenționare financiară, nu intră în aria de competență a Ministerului Afacerilor Interne, ci face parte din politicile de reglementare a mediului de afaceri.Atenționăm la acest subiect, că aprobarea Regulamentului privind exploatarea construcțiilor de protecție constituie o acțiune din Planul de activitate al Ministerului Afacerilor Interne pentru anul 2023 și concomitent din Planul de activitate al Guvernului pentru anul 2023. |
| **Inspectoratul Național pentru Supraveghere Tehnică** (fără număr) | 1. Regulamentul nu prevede mecanismul de efectuare a controlului stării adăposturilor de protecție civilă, care nu nimeresc sub incidența prevederilor Legii nr. 131/2012 privind controlul de stat asupra activității de întreprinzător.2. În Anexa nr. 6 la Regulament, nu este specificată dotarea adăposturilor de protecție civilă cu sisteme și instalații de apărare împotriva incendiilor, precizând, că prin pct. 43 din Regulament, verificarea funcționalității acestora pe timpul controalelor este obligatorie. | **1. Se acceptă** Pct. 42 a fost reformulat potrivit recomandărilor INST expuse în ședința de lucru din data de 30 mai 2023.**2. Se acceptă** Pct. 42 a fost reformulat potrivit recomandărilor INST expuse în ședința de lucru din data de 30 mai 2023 |
| **Congresul Autorităților Locale din Moldova** (nr. 117 din 12.05.2023) | Conform art. 1 alin. (3) din Legea nr. 271/1994 cu privire la protecţia civilă, „Protecţia civilă include organele de conducere, de administrare, Reţeaua Naţională de Observare şi Control de Laborator asupra stării mediului înconjurător şi obiectelor potenţial periculoase, forţele şi mijloacele de lichidare a efectelor situaţiilor excepţionale, sistemul de instruire pentru protecţia civilă”. Atribuțiile delegate de stat au un element obligatoriu ce ține de alocarea resurselor necesare exercitării atribuției respective din bugetul de stat sau alte surse colectate la nivel central (a se vedea prevederile art. 6 din Legea nr. 435/2006 privind descentralizarea administrativă și ale Cartei Europene a Autonomiei Locale). Pentru realizarea prevederilor proiectului hotărârii de Guvern, sunt necesare surse financiare considerabile, pe care proiectul nu le prevede/asigură (proiectul nu are sursă de acoperire), mai mult, unele cheltuieli esențiale sunt puse direct în sarcina autorităților publice locale și a unităților economice. În acest sens, este neînțeleasă concluzia autorilor din „Analiza impactului de reglementare”, că „Implementarea Regulamentului privind exploatarea construcțiilor de protecție, nu va genera noi costuri de conformare, suportate de autoritățile administrației publice centrale, locale, deoarece la moment, aceste adăposturi există și resurse financiare sunt alocate, dar insuficiente să acopere cheltuielile reale”. În aceiași ordine de idei, autorii„presupun” că „Autoritățile administrației publice centrale, locale, întreprinderi/instituții pot să participe la proiecte naționale și internaționale privind asigurarea securității populației (în adăposturile de protecție civilă), ceea ce ar putea asigura dotarea cu inventar, dispozitive, instrumente necesare și instalații de comunicații sau îmbunătățirea infrastructurii tehnico-edilitare a adăposturilor de protecție civilă”.**Considerăm că toate construcțiile (spațiile) de protecție civilă, inclusiv adăposturi, edificii de protecție civilă, trebuie să fie în domeniul public al statului și la întreținerea deplină a autorității centrale de resort. De asemenea, în grija autorității statale responsabile trebuie să fie și spațiile corespunzătoare din unitățile economice (care le dețin în gestiune sau proprietate).**Respectiv, în bugetul de stat, anual, urmează a fi prevăzute centralizat sursele necesare pentru întreținerea curentă a construcțiilor de protecție civilă, inclusiv pentru salarizarea personalului ce va asigura deservirea, pentru întreținerea anuală a instalațiilor inginerești (conform contractelor de deservire cu companiile de deservire), pentru serviciile comunale, pentru dotarea cu inventar, dispozitive, instrumente necesare și instalații de comunicații.Real, cu mici excepții, autoritățile publice locale pot contribui doar cu măsurile organizatorice necesare, inclusiv de mobilizare, după caz, a populaţiei, agenţilor economici şi instituţiilor publice din localitate. Această apreciere nu constituie un element de voință sau lipsă de voință a APL de a susține financiar protecția civilă, ci se bazează pe lipsa de resurse și austeritatea accentuată a bugetelor locale. Considerăm oportun de a fi cooptate, de asemenea, resursele condominiilor, în acest sens, urmând a fi incluse prevederi corespunzătoare, care să reglementeze drepturile și obligațiile administratorului și gestionarului condominiului în materie de exploatare a adăposturilor de protecție civilă în spațiile condominiului.Reieșind din considerentele menționate, cu o mare probabilitate – norma de la pct. 4 din Regulament, în formularea propusă, va rămânea nerealizată (Conducătorii organelor administraţiei publice centrale şi locale, ai instituţiilor, organizaţiilor şi agenţilor economici cu orice formă organizaţional-juridică şi tip de proprietate, conform funcţiilor deţinute (în continuare – preşedinţi ai comisiilor pentru situaţii excepţionale), sunt obligați să acumuleze fondul necesar de construcţii de protecţie și să le mențină în stare permanentă de pregătire). Aceleași considerente se referă și la pct. 65 din Regulament, ce vizează asigurarea financiară și tehnico-materială a adăposturilor de protecție civilă proprietate publică.În contextul celor expuse, APL pot contribui din resursele proprii disponibile la consolidarea și menținerea clădirilor de protecție, însă acestea fiind extrem de limitate raportate la volumul de cheltuieli preconizat, pentru realizarea scopului proiectului, anume de a reglementa eficient exploatarea şi menţinerea construcţiilor de protecţie, urmează a fi revăzute prevederile ce vizează asigurarea financiară și tehnico-materială din contul bugetului de stat și din alte surse neinterzise de lege, sub administrarea centralizată a autorității centrale de resort. | **Se acceptă parțial.**Potrivit prevederilor alin. (4) art. 1 din Legea nr. 271/1994 cu privire la protecţia civilă, protecţia civilă se organizează conform principiului teritorial de producţie în corespundere cu organizarea administrativ-teritorială a Republicii Moldova. Articolul menționat, prevede noţiuni generale cu privire la sistemul protecţiei civile al Republicii Moldova stabilind nivele de competenţăSuplimentar, art. 16 lit. g) din Legeaprenotată stipulează clar obligaţiile conducătorilor administraţiei publice locale şi ai unităţilor economice. Una din obligaţii fiind: să creeze rezerve de mijloace tehnico-materiale, medicamente şi alte mijloace necesare pentru asigurarea securităţii şi stabilităţii funcţionării unităţilor economice, să acumuleze fondul necesar de construcţii de protecţie, să le menţină în stare de pregătire permanentă pentru adăpostirea persoanelor supuse pericolului.Totodată, potrivit lit. x) alin. (1) art. 29 din Legea nr. 436/2006 privind administrația publică locală, una din atribuţiile de bază ale primarului este că, ia, în comun cu autorităţile centrale de specialitate şi cu serviciile publice desconcentrate ale acestora, măsuri de prevenire şi diminuare a consecinţelor calamităţilor naturale, catastrofelor, incendiilor, epidemiilor, epifitotiilor şi epizootiilor şi, în acest scop, dispune, cu titlu executoriu, mobilizarea, după caz, a populaţiei, agenţilor economici şi instituţiilor publice din localitate.Suplimentar, la lit. m) alin. (1) art. 53 din Legea menționată, sunt stipulate atribuţiile de bază ale preşedintelui raionului, respectiv, acesta contribuie la realizarea, la nivel raional, a măsurilor de protecţie a populaţiei în caz de calamităţi naturale şi tehnogene, de catastrofe, incendii, epidemii, epifitotii şi epizootii, ia măsuri de prevenire a situaţiilor excepţionale, de reducere a prejudiciului şi de lichidare a consecinţelor. |
| **Sinteza urmare ședinței de lucru din 19.07.2023, cu participarea reprezentanților MF, MIDR,** **MDED și IGSU** |
| **Ministerul Infrastructurii și Dezvoltării Regionale** | Dl Petru GURĂU a solicitat ca la procesul-verbal al ședinței să fie anexate următoarele documente: avizul la proiectul în cauză a MIDR nr. 09-2083 din 13.04.2023 și avizul Agenției pentru Supraveghere Tehnică (actualmente Inspectoratul Național pentru Supraveghere Tehnică) nr. 1558/23 din 18.04.2023. Totodată, a precizat dacă pe teritoriu RM există construcții de protecție civilă, deoarece Regulamentul propus spre aprobare prevede exploatarea construcțiilor. | Până în anul 2017, în evidența IGSU se numărau 227 de construcții de protecție (special construite la obiectele economice din țară). În contextul reformei organelor centrale publice despecialitate, prin Legea nr. 185/2017 pentru modificarea și completarea unor acte legislative, atribuțiile privind realizarea supravegherii de stat în domeniul protecției civile, din competența IGSU, au fost atribuite Inspectoratului Național pentru Supraveghere Tehnică (organul supravegherii de stat în domeniul protecției civile) din subordinea Ministerului Infrastructurii și Dezvoltării Regionale. În luna martie 2022, INST a efectuat verificarea stării construcțiilor de protecție conform listei prezentate de IGSU și ca rezultat s-a constatat că din cele 227 de construcții de protecție au rămas doar 174 pe întreg teritoriul al Republicii. În cadrul ședinței Grupului de lucru al Comisiei de stat pentru reglementarea activității de întreprinzător a fost specificat că din 174 de construcții de protecție, doar 51 sunt în proprietate privată (în gestiunea agenților economici), celelalte aparțin autorităților publice locale și centrale. |
| **Ministerul Finanțelor** | Dna Lilia TABAN a propus să fie delimitate cerințele față de măsurile de compensare, deoarece aceste sunt lucruri diferite. Regulamentul de bază să stabilească cerințele de bază față de construcțiile de protecție (standardul), iar prin alt regulament să fie stabilite metode de finanțare. Mecanismul de recompensare nu poate face parte din Regulamentul de exploatare a construcțiilor de protecție.Regulamentul privind exploatarea construcțiilor de protecție urmează să fie aprobat în așa redacție, stabilind cerințele tehnice, iar prin alt regulament să fie stabilit mecanismul, o instrucțiune sau metodologie de compensare. | **Proiectul a fost ajustat urmare propunerilor acceptate.** 67.În cazul situațiilor excepționale, când construcțiile de protecție proprietate privată vor fi folosite public pentru adăpostirea populației, agentul economic va estima costurile de întreținere pentru utilizarea publică și va înainta Comisiei pentru Situații Excepționale a Republicii Moldova devizul de cheltuieli pentru solicitarea compensării.68.Suportul necesar pentru administrarea/gestionarea și menținea construcțiilor de protecție va fi în limita bugetului prevăzut în acest sens.69.Asigurarea financiară și tehnico-materială a adăposturilor de protecție civilă poate fi efectuată și din alte surse neinterzise de legislație. |

 **Secretar de stat Jana COSTACHI**